Pekka parka (Salonen)
Voi häitä kuin riemulla vietetään!
 Siell’ tanssivi Antti ja Alma,
 Vaan Pekka hän seisovi ääneti
 Ja kalpea on kuni kalma.

 Ja Alma Antin on morsian
 Ja juhlavaatteissa kumpanenkin,
 Vaan Pekka arki- on puvussaan
 Ja härjän mielellä, päässä penkin.

 Ja hiljaa lausuu hän itsekseen,
 Ja katsoa noljottaa toisiin:
 Voi, ellen mä oisi näin järkevä mies,
 Kyll’ tuo mua harmittaa voisi.

B. F. Salonen
Heinrich Heine
Runot

de:Der arme Peter (1827)
ru:Бедный Петер (Гейне)